

2018. gada 29. augustā

Informācija plašsaziņas līdzekļiem

**Uz Gulbenes Bānīša svētkiem tiek norīkots īpašs vilciens**

**1. septembrī AS “Pasažieru vilciens” papildinājusi vilcienu kustības sarakstu ar reisiem uz un no Gulbenes. Šajā dienā Gulbenē notiks šaursliežu dzelzceļa posma Gulbene – Alūksne jeb Bānīša 115. dzimšanas svinības, kurās aicināti piedalīties visi interesenti.**

No Rīgas dzelzceļa stacijas vilciens sestdienas rītā aties pulksten 8:03 un Gulbenē pienāks 11:27. Savukārt atpakaļ no Gulbenes vilciens aties pulksten 18:30 un Rīgā pienāks plkst. 21:56.

Apskatīt vilcienu kustības grafiku un ērti iegādāties biļetes ir iespējams gan “Pasažieru vilciena” mājaslapā [šeit](https://www.pv.lv/lv/), gan mobilajā lietotnē.

1. septembrī jau no plkst. 10:00 Gulbenē norisināsies Bānīša 115.dzimšanas dienas svinības Gulbenes novadā. Šajā dienā notiks arī jauna izglītojoša un interaktīva centra “Dzelzceļš un Tvaiks” atklāšana un citas aktivitātes. Plašāka informācijas par atpūtas iespējām un biļešu cenām Gulbenes pilsētā [šeit](http://www.visitgulbene.lv).

Lido ar vilcienu uz Gulbeni - nosvini Bānīša 115. dzimšanas dienu un iepazīsti skaisto pilsētu Zinību dienā!

*Par PV*

Uzņēmums ir dibināts 2001. gada 2. novembrī. Akciju sabiedrība *Pasažieru vilciens* ir vienīgais iekšzemes sabiedriskā transporta pakalpojumu sniedzējs, kas pārvadā pasažierus pa dzelzceļu visā Latvijas teritorijā. AS *Pasažieru vilciens* ir patstāvīgs valsts īpašumā esošs uzņēmums.

**Papildu informācijai:**

Agnese Līcīte

AS „Pasažieru vilciens”

Sabiedrisko attiecību daļas

galvenā sabiedrisko attiecību speciāliste

Tālr: 29467009

E-pasts: [agnese.licite@pv.lv](mailto:agnese.licite@pv.lv)